Conrad Langaard

Conrad Christian Parnemann Langaard (født 18. november 1823 i Lillesand, død 11. august 1897 i Kristiania) var en norsk forretningsmann. 

Den 26. april 1854 står følgende avertissement å lese i Morgenbladet:

Han startet sin karriere med å grunnlegge en tobakksfabrikk, som han raskt kunne utvide. Han bygget den nye Langaards tobaksfabrik i Pilestredet i Oslo, og kom så langt at maskinene skulle monteres. Da gav leiren under fabrikken etter, og hele bygningen raste sammen; det samme hadde skjedd for hans bror Mads Langaard tolv år tidligere. 

Ettersom han ikke var forsikret tapte han nesten alt. Han halte selv ut brukbare materialer fra ruinene, og klarte å gjenreise bygningen på et bedre fundament. Fabrikken ble etter hvert landets største tobakksfabrikk. Ved Langaards død i 1897 hadde bedriften ca. 400 ansatte.

Langaard hadde også interesser i andre bransjer. Han drev et skipsrederi, en trevarefabrikk og et bomullsspinneri, og ble en av landets rikeste menn. 

På søndagene var han som formann for Pleiestiftelsen for Smaabørn i Hegdehaugsveien involvert i veldedig arbeid.

Langaard er gravlagt på Vår Frelsers gravlund i Oslo.

Se også 
 Conrad Langaard AS

Referanser

Eksterne lenker 
 Historikk

Norske industrigründere
Personer begravet på Vår Frelsers gravlund
Personer fra Lillesand kommune
Nordmenn i tobakksbransjen
Norske forretningsfolk
Norske investorer